Κανονισμός (ΕΚ) αριθ. 28/2004 της Επιτροπής

της 5ης Ιανουαρίου 2004

για την εφαρμογή του κανονισμού (EΚ) αριθ. 1177/2003 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για το εισόδημα και τις συνθήκες διαβίωσης (EU-SILC) όσον αφορά το αναλυτικό περιεχόμενο της ενδιάμεσης και της τελικής έκθεσης ποιότητας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (EΚ) αριθ. 1177/2003 του Ευρωπαϊκού Κοινοβουλίου και του Συμβουλίου, της 16ης Ιουνίου 2003, σχετικά με τις κοινοτικές στατιστικές για το εισόδημα και τις συνθήκες διαβίωσης (EU-SILC)(1), και ιδίως το άρθρο 15 παράγραφος 2 στοιχείο β),

Εκτιμώντας τα ακόλουθα:

(1) Ο κανονισμός (EΚ) αριθ. 1177/2003 θέσπισε ένα κοινό πλαίσιο για τη συστηματική παραγωγή των κοινοτικών στατιστικών για το εισόδημα και τις συνθήκες διαβίωσης, το οποίο θα περιλαμβάνει συγκρίσιμα και επίκαιρα συγχρονικά και διαχρονικά στοιχεία σχετικά με το εισόδημα και με το επίπεδο και τη σύνθεση της φτώχειας και του κοινωνικού αποκλεισμού σε εθνικό επίπεδο και σε επίπεδο Ευρωπαϊκής Ένωσης.

(2) Σύμφωνα με το άρθρο 15 παράγραφος 2 στοιχείο β) του κανονισμού (EΚ) αριθ. 1177/2003, χρειάζονται μέτρα εφαρμογής για τον προσδιορισμό του αναλυτικού περιεχομένου της ενδιάμεσης έκθεσης σχετικά με τους κοινούς συγχρονικούς δείκτες της ΕΕ βάσει της συγχρονικής συνιστώσας EU-SILC και για τον προσδιορισμό του αναλυτικού περιεχομένου της τελικής έκθεσης ποιότητας, η οποία καλύπτει τόσο τη συγχρονική όσο και τη διαχρονική συνιστώσα, με γνώμονα την εσωτερική ακρίβεια.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του στατιστικού προγράμματος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ορισμοί που εφαρμόζονται για την ενδιάμεση και για την τελική έκθεση ποιότητας των κοινοτικών στατιστικών για το εισόδημα και τις συνθήκες διαβίωσης (EU-SILC) είναι εκείνοι που καθορίζονται στο παράρτημα I.

Άρθρο 2

Τα κριτήρια αξιολόγησης της ποιότητας και το αναλυτικό περιεχόμενο της ενδιάμεσης έκθεσης ποιότητας την οποία εκπονούν τα κράτη μέλη, σχετικά με τους κοινούς συγχρονικούς δείκτες της ΕΕ βάσει της συγχρονικής συνιστώσας των EU-SILC, είναι εκείνα που καθορίζονται στο παράρτημα II.

Άρθρο 3

Τα κριτήρια αξιολόγησης της ποιότητας και το αναλυτικό περιεχόμενο της τελικής έκθεσης ποιότητας, την οποία θα εκπονήσουν τα κράτη μέλη σχετικά με τη συγχρονική και τη διαχρονική συνιστώσα των EU-SILC με γνώμονα την εσωτερική ακρίβεια, είναι εκείνα που καθορίζονται στο παράρτημα IIΙ.

Άρθρο 4

Το περιεχόμενο της συγκριτικής ενδιάμεσης και τελικής έκθεσης ποιότητας που εκπονεί η Επιτροπή (Eurostat) είναι αυτό που προβλέπεται στο παράρτημα IV.

Άρθρο 5

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιανουαρίου 2004.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 165 της 3.7.2003, σ. 1.

ΠΑΡΑΡΤΗΜΑ I

ΟΡΙΣΜΟΙ

α) Αντικατάσταση: Η αντικατάσταση με άλλες μονάδες των αρχικών μονάδων που είχαν επιλεγεί στο δείγμα, οι οποίες δεν παρέχουν τις απαιτούμενες πληροφορίες, είτε διότι δεν μπορεί να εντοπισθεί ή δεν είναι προσβάσιμη η διεύθυνσή τους είτε διότι το νοικοκυριό αρνείται να συνεργαστεί, ή ολόκληρο το νοικοκυριό απουσιάζει προσωρινά ή το νοικοκυριό δεν είναι σε θέση να απαντήσει.

β) Τεκμαρτή εκτίμηση: ο υπολογισμός εύλογων (αλλά τεχνητών) υποκατάστατων τιμών για ελλείπουσες τιμές.

γ) Ισοδύναμο διαθέσιμου εισοδήματος: το συνολικό διαθέσιμο εισόδημα ενός νοικοκυριού διαιρούμενου δια του "ισοδύναμου μεγέθους" του.

δ) Ισοδύναμο μέγεθος: αναφέρεται στην τροποποιημένη κλίμακα του ΟΟΣΑ (η οποία σταθμίζει με 1,0 τον πρώτο ενήλικα, με 0,5 τα υπόλοιπα άτομα από 14 ετών και άνω που κατοικούν στο νοικοκυριό και με 0,3 κάθε τέκνο ηλικίας κάτω των 14 ετών).

ε) Πλαίσιο δειγματοληψίας: είναι ο πληθυσμός των μονάδων από τις οποίες μπορεί να επιλεγεί ένα δείγμα.

στ) Ακρίβεια: η εγγύτητα των υπολογισμών ή των εκτιμήσεων προς τις ακριβείς ή πραγματικές αξίες.

ζ) Δειγματοληπτικά σφάλματα: τυχαία μεταβλητότητα λόγω χρήσης δείγματος αντί για απογραφή.

η) Μη δειγματοληπτικά σφάλματα: σφάλματα που συμβαίνουν σε όλες τις φάσεις της συλλογής δεδομένων και της διαδικασίας παραγωγής.

Τα μη δειγματοληπτικά σφάλματα είναι κυρίως τεσσάρων τύπων:

- Σφάλματα κάλυψης: σφάλματα που οφείλονται σε διαφορές μεταξύ του πληθυσμού στόχου και του πλαισίου δειγματοληψίας. Τα σφάλματα κάλυψης περιλαμβάνουν την υπερβολική κάλυψη, την πλημμελή κάλυψη και την εσφαλμένη ταξινόμηση:

- Υπερβολική κάλυψη: αφορά είτε εσφαλμένα ταξινομημένες μονάδες οι οποίες στην πραγματικότητα βρίσκονται εκτός πεδίου είτε μονάδες οι οποίες δεν υπάρχουν στην πράξη.

- Πλημμελής κάλυψη: αναφέρεται σε μονάδες που δεν περιλαμβάνονται στο πλαίσιο δειγματοληψίας.

- Εσφαλμένη ταξινόμηση: αναφέρεται στην εσφαλμένη ταξινόμηση των μονάδων που ανήκουν στον πληθυσμό στόχο.

- Σφάλματα μέτρησης: σφάλματα που συμβαίνουν τη στιγμή της συλλογής των στοιχείων. Υπάρχουν διάφορες πηγές σφαλμάτων μέτρησης, περιλαμβανομένου του μέσου με το οποίο γίνεται η έρευνα, του συστήματος πληροφόρησης, του υπεύθυνου για τη συνέντευξη και του τρόπου συλλογής των στοιχείων.

- Σφάλματα επεξεργασίας: σφάλματα στη διαδικασία που έπεται της συλλογής των στοιχείων, όπως είναι η εισαγωγή στοιχείων, η πληκτρολόγηση, η επιμέλεια και η στάθμιση των στοιχείων.

- Σφάλματα μη απάντησης: σφάλματα που οφείλονται σε ανεπιτυχή απόπειρα εξεύρεσης των αναγκαίων πληροφοριών από επιλέξιμη μονάδα. Λαμβάνονται υπόψη δύο κύριοι τύποι σφαλμάτων μη απάντησης:

- Μη απάντηση των μονάδων: αφορά την απουσία πληροφοριών από ολόκληρες τις μονάδες (νοικοκυριά και/ή άτομα) που έχουν επιλεγεί για να περιληφθούν στο δείγμα.

- Μη απάντηση κατά στοιχείο: αφορά μια κατάσταση κατά την οποία μια μονάδα του δείγματος έχει μεν απαριθμηθεί επιτυχώς, όμως δεν έχουν συλλεγεί όλες οι αναγκαίες πληροφορίες.

θ) Καταλληλότητα: είναι ο βαθμός στον οποίο τα στατιστικά στοιχεία ανταποκρίνονται στις τρέχουσες και στις ενδεχόμενες ανάγκες των χρηστών. Εξαρτάται από το εάν συγκεντρώνονται όλα τα αναγκαία στατιστικά στοιχεία και από το βαθμό στον οποίο οι έννοιες που χρησιμοποιούνται (ορισμοί, ταξινομήσεις, κ.λπ.) αντανακλούν τις ανάγκες των χρηστών.

ι) Επικαιρότητα και ακρίβεια των πληροφοριών:

- η επικαιρότητα των πληροφοριών αντανακλά το χρονικό διάστημα μεταξύ της διάθεσής τους και του συμβάντος ή του φαινομένου που περιγράφουν.

- η ακρίβεια αφορά τη χρονική απόκλιση μεταξύ της πραγματικής ημερομηνίας δημοσίευσης των δεδομένων από την Eurostat, αφενός, και της ημερομηνίας στόχου στην οποία τα δεδομένα αυτά έπρεπε να δημοσιευθούν, αφετέρου, για παράδειγμα όσον αφορά ημερομηνίες που είχαν ανακοινωθεί σε κάποιο επίσημο χρονοδιάγραμμα δημοσιεύσεων, είχαν καθοριστεί από κανονισμούς ή είχαν συμφωνηθεί εκ των προτέρων μεταξύ των εταίρων.

ια) Προσβασιμότητα και σαφήνεια:

- η προσβασιμότητα αφορά τις υλικές συνθήκες υπό τις οποίες οι χρήστες μπορούν να βρίσκουν τα στοιχεία: πού να απευθύνονται, πώς να παραγγέλλουν, χρόνος παράδοσης, σαφής πολιτική τιμολόγησης, ευνοϊκές συνθήκες εμπορίας (πνευματικά δικαιώματα, κ.λπ.), διαθεσιμότητα μικροστοιχείων και μακροστοιχείων, διάφορα μορφότυπα (χαρτί, αρχεία, CD-ROM, διαδίκτυο, ...), κ.λπ.

- η σαφήνεια αναφέρεται στο πληροφοριακό περιβάλλον των στοιχείων εάν τα στοιχεία συνοδεύονται από τα κατάλληλα μεταστοιχεία, απεικονίσεις όπως διαγράμματα και χάρτες, εάν είναι διαθέσιμες και πληροφορίες για την ποιότητά τους (περιλαμβανομένων των περιορισμών στη χρήση, ...) και στο βαθμό στον οποίο παρέχεται επιπλέον βοήθεια από τις εθνικές στατιστικές υπηρεσίες.

ΠΑΡΑΡΤΗΜΑ ΙΙ

Κριτήρια αξιολόγησης της ποιότητας και περιεχόμενο της ενδιάμεσης έκθεσης ποιότητας που εκπονούν τα κράτη μέλη

1. ΚΟΙΝΟΙ ΣΥΓΧΡΟΝΙΚΟΙ ΔΕΙΚΤΕΣ ΤΗΣ ΕΥΡΩΠΑΪΚΗΣ ΕΝΩΣΗΣ

1.1. Κοινοί συγχρονικοί δείκτες της ΕΕ βάσει της συγχρονικής συνιστώσας EU-SILC

Τα κράτη μέλη θα υποβάλλουν τους κοινούς συγχρονικούς δείκτες ΕΕ βάσει του συγχρονικού δείγματος του έτους N, οι οποίοι θα περιληφθούν στην ετήσια εαρινή έκθεση του έτους Ν+2 προς το Ευρωπαϊκό Συμβούλιο.

Οι κοινοί συγχρονικοί δείκτες της ΕΕ αναφέρονται σε εκείνους τους δείκτες που έχει θεσπίσει το Συμβούλιο στο πλαίσιο της ανοικτής μεθόδου συντονισμού και οι οποίοι μπορούν να προκύψουν από το μηχανισμό EU-SILC.

1.2. Άλλοι δείκτες

1.2.1. Ισοδύναμο διαθέσιμου εισοδήματος

1.2.2. Μη διορθωμένη διαφορά στις αμοιβές μεταξύ των φύλων

Τα κράτη μέλη τα οποία υπολογίζουν τη μη προσαρμοσμένη διαφορά στις αμοιβές μεταξύ των φύλων βάσει του μηχανισμού EU-SILC, θα υποβάλλουν τα στοιχεία του δείκτη αυτού.

2. ΑΚΡΙΒΕΙΑ

2.1. Σχεδιασμός του δείγματος

Παρέχονται οι ακόλουθες πληροφορίες:

2.1.1. Τύπος σχεδιασμού της δειγματοληψίας (στρωματοποιημένη, πολυσταδιακή, κατά ομάδες)

2.1.2. Δειγματοληπτικές μονάδες (ένα στάδιο, δύο στάδια)

2.1.3. Κριτήρια στρωματοποίησης και υποστρωματοποίησης

2.1.4. Μέγεθος δείγματος και κριτήρια κατανομής

2.1.5. Συστήματα επιλογής των δειγμάτων

2.1.6. Διαχρονική κατανομή των δειγμάτων

2.1.7. Ανανέωση του δείγματος: εναλλασσόμενες ομάδες

2.1.8. Σταθμίσεις

2.1.8.1. Συντελεστής σχεδιασμού

2.1.8.2. Διορθώσεις λόγω μη απάντησης

2.1.8.3. Διορθώσεις σε εξωτερικά στοιχεία (επίπεδο, μεταβλητές που χρησιμοποιήθηκαν και πηγές)

2.1.8.4. Τελική συγχρονική στάθμιση

2.1.9. Αντικαταστάσεις

Τα κράτη μέλη τα οποία εφαρμόζουν αντικατάσταση σε περιπτώσεις μη απάντησης των μονάδων, πρέπει να παρέχουν τις ακόλουθες πληροφορίες:

2.1.9.1. Μέθοδος επιλογής των υποκατάστατων

2.1.9.2. Κύρια χαρακτηριστικά των υποκατάστατων μονάδων σε σύγκριση με τις αρχικές μονάδες, ανά περιφέρεια (NUTS 2), εάν είναι διαθέσιμα

2.1.9.3. Κατανομή των υποκατάστατων μονάδων ανά καταγραφή της επαφής στη διεύθυνση (DB120), αποτέλεσμα ερωτηματολογίου νοικοκυριών (DB130) και αποδοχή συνέντευξης από νοικοκυριά (DB135) των αρχικών μονάδων.

2.2. Δειγματοληπτικά σφάλματα

2.2.1. Τυπικό σφάλμα και αποτελεσματικό μέγεθος δείγματος

Παρέχονται οι ακόλουθες πληροφορίες:

- Το αποτελεσματικό μέγεθος δείγματος για τους κοινούς συγχρονικούς δείκτες της ΕΕ βάσει της συγχρονικής συνιστώσας EU-SILC, για το ισοδύναμο διαθέσιμο εισόδημα και για τη μη διορθωμένη διαφορά στις αμοιβές μεταξύ των φύλων (κατά περίπτωση).

- Τυπικά σφάλματα για τους κοινούς συγχρονικούς δείκτες της ΕΕ βάσει της συγχρονικής συνιστώσας EU-SILC, για το ισοδύναμο διαθέσιμο εισόδημα και για τη μη διορθωμένη διαφορά στις αμοιβές μεταξύ των φύλων (κατά περίπτωση).

2.3. Μη δειγματοληπτικά σφάλματα

2.3.1. Πλαίσιο δειγματοληψίας και σφάλματα κάλυψης

Παρέχεται περιγραφή του πλαισίου δειγματοληψίας (περιλαμβανομένων πληροφοριών για τη διαδικασία που χρησιμοποιήθηκε για την ενημέρωση του πλαισίου, για τη συχνότητα και για τα αντίγραφα) καθώς και περιγραφή των κύριων προβλημάτων κάλυψης (εσφαλμένη ταξινόμηση, πλημμελής κάλυψη και υπερβολική κάλυψη), εάν υπάρχουν.

Τα κράτη μέλη που χρησιμοποιούν σχεδιασμό με εναλλασσόμενες ομάδες παρέχουν πληροφορίες για το πλαίσιο δειγματοληψίας μόνον για τα νέα επαναλήμματα.

2.3.2. Σφάλματα μέτρησης και επεξεργασίας

2.3.2.1. Σφάλματα μέτρησης

Παρέχονται οι ακόλουθες πληροφορίες:

- περιγραφή των διαφόρων πηγών των σφαλμάτων μέτρησης που ενδέχεται να υπάρχουν στην έρευνα,

- περιγραφή του τρόπου κατάρτισης του ερωτηματολογίου, η χρήση γνωστικού εργαστηρίου (εάν υπήρξε), επιτόπια δοκιμή του ερωτηματολογίου, το αποτέλεσμα του σχεδιασμού του, του περιεχομένου και της διατύπωσής του,

- πληροφορίες για την ένταση και την αποτελεσματικότητα της κατάρτισης που προσφέρθηκε για τις συνεντεύξεις: αριθμός ημερών κατάρτισης, δοκιμασία των δεξιοτήτων η οποία πραγματοποιήθηκε πριν από τη διεξαγωγή της επιτόπιας έρευνας (ποσοστά επιτυχίας κ.λπ.),

- πληροφορίες για τις μελέτες, όπως εκ νέου συνεντεύξεις, μελέτες ελέγχου μητρώων ή πειράματα διαχωρισμένων δειγμάτων, εάν υπάρχουν,

- αποτελέσματα μοντέλων, για παράδειγμα για την αξιολόγηση των επιπτώσεων από τη δειγματοληψία με βάση μια οικονομική χρήση αντί για ένα ημερολογιακό έτος, εάν υπάρχουν.

2.3.2.2. Σφάλματα επεξεργασίας

Παρέχονται οι ακόλουθες πληροφορίες:

- περιγραφή των ελέγχων της εισαγωγής των στοιχείων, των ελέγχων κωδικοποίησης και του συστήματος επιμέλειας που εφαρμόζεται στα στοιχεία. Κύρια σφάλματα που διαπιστώνονται στη διαδικασία που έπεται της συλλογής των στοιχείων·

- ποσοστά αποτυχημένης απεικόνισης των μεταβλητών εισοδήματος.

2.3.3. Σφάλματα μη απάντησης

Παρέχονται οι ακόλουθες πληροφορίες:

2.3.3.1. Μέγεθος του δείγματος που επιτεύχθηκε, ήτοι:

- αριθμός νοικοκυριών για τα οποία έχει γίνει δεκτή συνέντευξη για τη βάση δεδομένων. Κατανομή των εναλλασσόμενων ομάδων (κατά περίπτωση) και σύνολο,

- αριθμός ατόμων από 16 ετών και άνω που είναι μέλη των νοικοκυριών των οποίων η συνέντευξη έχει γίνει δεκτή για τη βάση δεδομένων και τα οποία έχουν ολοκληρώσει προσωπική συνέντευξη. Κατανομή των εναλλασσόμενων ομάδων (κατά περίπτωση) και σύνολο,

- αριθμός επιλεγέντων ερωτώμενων (εάν είναι διαθέσιμος) που αποτελούν μέλη νοικοκυριών, για τα οποία έχει γίνει δεκτή η συνέντευξη για τη βάση δεδομένων και οι οποίοι έχουν ολοκληρώσει προσωπική συνέντευξη. Κατανομή των εναλλασσόμενων ομάδων (κατά περίπτωση) και σύνολο.

2.3.3.2. Μη απάντηση των μονάδων

Για τα κράτη μέλη που εφαρμόζουν σχεδιασμό βάσει εναλλασσόμενων ομάδων, οι πληροφορίες για τη μη απάντηση των μονάδων παρέχονται για τα νέα επαναλήμματα σύμφωνα με τους τύπους που περιγράφονται κατωτέρω.

Για το σύνολο του δείγματος, η μη απάντηση των μονάδων υπολογίζεται αφαιρώντας από τον αριθμητή και τον παρονομαστή των κατωτέρω τύπων εκείνες τις ομάδες οι οποίες βρίσκονται εκτός πεδίου σύμφωνα με τους κανόνες παρακολούθησης.

- Τα ποσοστά μη απάντησης νοικοκυριών (NRh) υπολογίζονται ως εξής:

NRh = (1 - (Ra * Rh)) * 100

Όπου

>ΑΝΑΦΟΡΑ ΣΕ ΓΡΑΦΙΚΟ>

Ra = είναι το ποσοστό των διευθύνσεων με τις οποίες πραγματοποιήθηκε επαφή

>ΑΝΑΦΟΡΑ ΣΕ ΓΡΑΦΙΚΟ>

Rh = είναι η αναλογία πλήρων συνεντεύξεων με νοικοκυριά που έχουν γίνει δεκτές για τη βάση δεδομένων

DB120 είναι το ιστορικό των επαφών σε μια διεύθυνση

DB130 είναι το αποτέλεσμα του ερωτηματολογίου των νοικοκυριών, και

DB135 είναι το αποτέλεσμα της αποδοχής συνέντευξης νοικοκυριών.

Για εκείνα τα κράτη μέλη που κάνουν αντικαταστάσεις σε περιπτώσεις μη απάντησης μονάδων, τα ποσοστά μη απάντησης θα υπολογίζονται πριν και μετά από τις αντικαταστάσεις.

- Τα ποσοστά των μη απαντήσεων (NRp) θα υπολογίζονται ως εξής:

NRp = (1 - (Rp)) * 100

Όπου

>ΑΝΑΦΟΡΑ ΣΕ ΓΡΑΦΙΚΟ>

Rp είναι η αναλογία πλήρων προσωπικών συνεντεύξεων μέσα στα νοικοκυριά, οι οποίες έγιναν δεκτές για τη βάση δεδομένων

RB245 είναι το καθεστώς των απαντώντων, και

RB250 είναι το καθεστώς των στοιχείων.

- Τα συνολικά ποσοστά ατομικών μη απαντήσεων (*NRp) υπολογίζονται ως εξής:

*NRp = (1 - (Ra * Rh*Rp)) * 100

Για εκείνα τα κράτη μέλη στα οποία γίνονται αντικαταστάσεις σε περιπτώσεις μη απάντησης μονάδων, τα ποσοστά μη απάντησης υπολογίζονται πριν και μετά τις αντικαταστάσεις.

Για εκείνα τα κράτη μέλη στα οποία επιλέχθηκε δείγμα προσώπων αντί για δείγμα νοικοκυριών (διευθύνσεων), τα ποσοστά ατομικών μη απαντήσεων θα υπολογίζονται για "τους επιλεχθέντες απαντούντες" (RB245 = 2), για κάθε άτομο ηλικίας 16 ετών και άνω (RB245 = 2 + 3) και για τους μη επιλεγέντες απαντούντες (RB245 = 3).

2.3.3.3. Κατανομή των νοικοκυριών (αρχικές μονάδες) βάσει "αρχείου επαφών σε διεύθυνση" (DB120), βάσει "αποτελέσματος ερωτηματολογίου νοικοκυριού" (DB130) και βάσει "αποδοχής συνέντευξης νοικοκυριού" (DB135), για κάθε εναλλασσόμενη ομάδα (εάν υπάρχει) και για το σύνολο.

2.3.3.4. Κατανομή των αντικαθιστούμενων μονάδων (εάν υπάρχουν) ανά "αρχείο επαφών σε διεύθυνση" (DB120), βάσει "αποτελέσματος ερωτηματολογίου νοικοκυριού" (DB130) και βάσει "αποδοχής συνέντευξης νοικοκυριού" (DB135), για κάθε εναλλασσόμενη ομάδα (εάν υπάρχει) και για το σύνολο.

2.3.3.5. Μη απάντηση κατά στοιχείο

Για ορισμένες μεταβλητές παρέχονται οι ακόλουθες πληροφορίες:

- Ποσοστά νοικοκυριών (ανά συνιστώσες εισοδήματος που έχουν συλλεγεί ή συγκεντρωθεί σε επίπεδο νοικοκυριών)/προσώπων (ανά συνιστώσες εισοδήματος που έχουν συλλεγεί ή συγκεντρωθεί σε προσωπικό επίπεδο) που έχουν λάβει ένα ποσό για κάθε συνιστώσα εισοδήματος·

- ποσοστό ελλειπουσών τιμών για κάθε συνιστώσα εισοδήματος που έχει συλλεγεί ή συγκεντρωθεί σε επίπεδο νοικοκυριών/προσώπων·

- ποσοστό αποσπασματικών πληροφοριών για κάθε συνιστώσα εισοδήματος που έχει συλλεγεί ή συγκεντρωθεί σε επίπεδο νοικοκυριών/προσώπων.

>PIC FILE= "L_2004005EL.004701.TIF">

2.3.3.6. Σύνολο μη απαντήσεων κατά στοιχείο και αριθμός παρατηρήσεων στο δείγμα σε επίπεδο μονάδων των κοινών συγχρονικών δεικτών της ΕΕ βάσει της συγχρονικής συνιστώσας EU-SILC, για το ισοδύναμο διαθέσιμο εισόδημα και τιμή προσαρμοσμένης διαφοράς στις αμοιβές μεταξύ των φύλων (κατά περίπτωση).

2.4. Τρόπος συλλογής των στοιχείων

Για τα κράτη μέλη που χρησιμοποιούν δείγμα διευθύνσεων/νοικοκυριών, παρέχεται η κατανομή των μελών των νοικοκυριών ηλικίας από 16 ετών και άνω ανά "καθεστώς στοιχείων" (RB250) και ανά "τύπο της συνέντευξης" (RB260), για κάθε εναλλασσόμενη ομάδα (εάν υπάρχει) και για το σύνολο.

Για τα κράτη μέλη που χρησιμοποιούν δείγμα προσώπων, παρέχεται η κατανομή των "επιλεχθέντων απαντώντων", η κατανομή των "μελών του νοικοκυριού ηλικίας από 16 ετών και άνω" και η κατανομή των "μη επιλεχθέντων απαντώντων" ανά "καθεστώς, στοιχείο" (RB250) και ανά "τύπο, συνέντευξη" (RB260), για κάθε εναλλασσόμενη ομάδα (εάν υπάρχει) και για το σύνολο.

2.5. Διάρκεια της συνέντευξης

Αναφέρεται η μέση διάρκεια των συνεντεύξεων των νοικοκυριών.

Η μέση διάρκεια της συνέντευξης ανά νοικοκυριό υπολογίζεται ως το άθροισμα της διάρκειας όλων των συνεντεύξεων των νοικοκυριών συν το άθροισμα της διάρκειας όλων των προσωπικών συνεντεύξεων διαιρούμενο δια του αριθμού των ερωτηματολογίων των νοικοκυριών που έχουν ολοκληρωθεί και έχουν γίνει δεκτά για τη βάση δεδομένων.

3. ΣΥΓΚΡΙΣΙΜΟΤΗΤΑ

3.1. Βασικές έννοιες και ορισμοί

Αναφέρονται οι έννοιες που χρησιμοποιούνται σε εθνικό επίπεδο, οι διαφορές μεταξύ των εθνικών εννοιών και των τυποποιημένων εννοιών της EU-SILC και υποβάλλεται, εάν υπάρχει, εκτίμηση των συνεπειών των εν λόγω διαφορών στους ακόλουθους τομείς:

- πληθυσμός αναφοράς,

- ορισμός του ιδιωτικού νοικοκυριού,

- τα μέλη του νοικοκυριού,

- περίοδος/περίοδοι αναφοράς εισοδήματος που χρησιμοποιούνται,

- η περίοδος για τους φόρους εισοδήματος και για τις εισφορές κοινωνικής ασφάλισης,

- η περίοδος αναφοράς για τους φόρους περιουσίας,

- η απόκλιση μεταξύ της περιόδου αναφοράς του εισοδήματος και των τρεχουσών μεταβλητών,

- η συνολική διάρκεια της συλλογής στοιχείων του δείγματος,

- βασικές πληροφορίες για το καθεστώς της δραστηριότητας κατά την περίοδο αναφοράς του εισοδήματος.

3.2. Συνιστώσες εισοδήματος

3.2.1. Αναφέρονται οι διαφορές μεταξύ των εθνικών ορισμών και των τυποποιημένων ορισμών EU-SILC, καθώς και εκτίμηση, εάν υπάρχει, των συνεπειών των εν λόγω διαφορών, για τις ακόλουθες μεταβλητές στόχους:

- συνολικό ακαθάριστο εισόδημα του νοικοκυριού,

- συνολικό διαθέσιμο εισόδημα του νοικοκυριού,

- συνολικό διαθέσιμο εισόδημα του νοικοκυριού, πριν από κοινωνικές παροχές διαφορετικές από τις παροχές γήρατος και επιζώντων,

- συνολικό διαθέσιμο εισόδημα του νοικοκυριού, πριν από κοινωνικές παροχές περιλαμβανομένων των παροχών γήρατος και επιζώντων,

- τεκμαρτό μίσθωμα(1),

- εισόδημα από εκμίσθωση ακινήτου ή γαιών,

- οικογενειακά επιδόματα/επιδόματα τέκνων,

- πληρωμές για την αντιμετώπιση του κοινωνικού αποκλεισμού, οι οποίες δεν έχουν ταξινομηθεί αλλού,

- στεγαστικά επιδόματα,

- εισπραχθείσες τακτικές μεταβιβάσεις μετρητών μεταξύ νοικοκυριών,

- τόκοι, μερίσματα και κέρδη από επενδύσεις κεφαλαίων σε επιχείρηση μη ανώνυμης εταιρικής μορφής,

- τόκοι που καταβάλλονται για ενυπόθηκα δάνεια(2),

- εισόδημα ατόμων κάτω των 16 ετών,

- τακτικοί φόροι περιουσίας,

- καταβληθείσες τακτικές μεταβιβάσεις μετρητών μεταξύ νοικοκυριών,

- φόροι εισοδήματος και εισφορές κοινωνικής ασφάλισης,

- αποπληρωμές/επιστροφές για φορολογικές προσαρμογές,

- χρηματικό εισόδημα εξαρτημένης εργασίας ή εξομοιούμενο εισόδημα,

- μη χρηματικό εισόδημα εξαρτημένης εργασίας(3),

- εργοδοτικές εισφορές κοινωνικής ασφάλισης(4),

- χρηματικά κέρδη ή ζημίες από αυτοαπασχόληση (περιλαμβανομένων των δικαιωμάτων χρήσης, εκμετάλλευσης κ.λπ.),

- αξία αγαθών που παράγονται για ιδιοκατανάλωση(5),

- παροχές ανεργίας,

- παροχές γήρατος,

- παροχές επιζώντων,

- παροχές ασθενείας,

- παροχές αναπηρίας,

- εκπαιδευτικά επιδόματα,

- ακαθάριστες μηνιαίες απολαβές εργαζομένων(6).

3.2.2. Η πηγή ή η διαδικασία που χρησιμοποιήθηκε για τη συλλογή των μεταβλητών εισοδήματος.

3.2.3. Η μορφή με την οποία έχουν συλλεγεί οι μεταβλητές εισοδήματος σε επίπεδο συνιστωσών (π.χ. ακαθάριστο, άνευ φόρων εισοδήματος στην πηγή και εισφορών κοινωνικής ασφάλισης, άνευ φόρων εισοδήματος στην πηγή, άνευ εισφορών κοινωνικής ασφάλισης).

3.2.4. Η μέθοδος που χρησιμοποιήθηκε για τη συλλογή των μεταβλητών - στόχων του εισοδήματος στην απαιτούμενη μορφή (δηλαδή ως ακαθάριστες τιμές).

4. ΣΥΝΟΧΗ

4.1. Σύγκριση των μεταβλητών-στόχων του εισοδήματος και του αριθμού των ατόμων που εισπράττουν εισόδημα από κάθε "συνιστώσα εισοδήματος", με εξωτερικές πηγές

Παρέχεται σύγκριση με εξωτερικές πηγές για όλες τις μεταβλητές εισοδήματος στόχου και για τον αριθμό των ατόμων που εισπράττουν εισόδημα από κάθε "συνιστώσα εισοδήματος" στις περιπτώσεις κατά τις οποίες τα σχετικά κράτη μέλη θεωρούν επαρκώς αξιόπιστα τέτοια εξωτερικά στοιχεία.

(1) Υποχρεωτικό από το 2007.

(2) Υποχρεωτικό από το 2007.

(3) Αυτή η μεταβλητή (με εξαίρεση τα αυτοκίνητα εταιρείας) θα συλλέγεται μόνον από το 2007 και εξής.

(4) Αυτή η μεταβλητή θα καταγράφεται μόνον από το 2007 εάν μελέτες σκοπιμότητας δείξουν ότι είναι δυνατή η καταγραφή της.

(5) Υποχρεωτικό από το 2007.

(6) Υποχρεωτικό μόνον για τα κράτη μέλη που δεν έχουν άλλη πηγή εκτός από το EU-SILC για τον υπολογισμό των διαφορών στις αμοιβές μεταξύ των φύλων.

ΠΑΡΑΡΤΗΜΑ IΙI

Κριτήρια αξιολόγησης της ποιότητας και περιεχόμενο της τελικής έκθεσης ποιότητας που εκπονούν τα κράτη μέλη

1. ΚΟΙΝΟΙ ΔΙΑΧΡΟΝΙΚΟΙ ΔΕΙΚΤΕΣ ΤΗΣ ΕΥΡΩΠΑΪΚΗΣ ΕΝΩΣΗΣ ΒΑΣΕΙ ΤΗΣ ΔΙΑΧΡΟΝΙΚΗΣ ΣΥΝΙΣΤΩΣΑΣ ΤΩΝ EU-SILC

Τα κράτη μέλη παρέχουν τους κοινούς διαχρονικούς δείκτες της ΕΕ, βάσει του διαχρονικού δείγματος των EU-SILC.

Οι κοινοί διαχρονικοί δείκτες της EU αναφέρονται στους δείκτες εκείνους που έχουν καθοριστεί από το Συμβούλιο στο πλαίσιο της ανοικτής μεθόδου συντονισμού και οι οποίοι μπορεί να προκύψουν από το μηχανισμό EU-SILC.

2. ΑΚΡΙΒΕΙΑ

2.1. Σχεδιασμός του δείγματος

Για το πρώτο κύμα της διαχρονικής συνιστώσας των EU-SILC, παρέχονται οι ακόλουθες πληροφορίες:

2.1.1. Τύπος σχεδιασμού της δειγματοληψίας (στρωματοποιημένη, πολυσταδιακή, κατά ομάδες)

2.1.2. Δειγματοληπτικές μονάδες (ένα στάδιο, δύο στάδια)

2.1.3. Κριτήρια στρωματοποίησης και υποστρωματοποίησης

2.1.4. Μέγεθος δείγματος και κριτήρια κατανομής

2.1.5. Συστήματα επιλογής των δειγμάτων

2.1.6. Διαχρονική κατανομή δειγμάτων

2.1.7. Ανανέωση του δείγματος: Εναλλασσόμενες ομάδες

2.1.8. Σταθμίσεις

2.1.8.1. Συντελεστής σχεδιασμού

2.1.8.2. Διορθώσεις λόγω μη απάντησης

2.1.8.3. Διορθώσεις σε εξωτερικά στοιχεία (επίπεδο, μεταβλητές που χρησιμοποιήθηκαν και πηγές)

2.1.8.4. Τελική διαχρονική στάθμιση

Για το δεύτερο καθώς και για τα επόμενα κύματα της διαχρονικής συνιστώσας των EU-SILC, παρέχονται οι ακόλουθες πληροφορίες:

2.1.8.5. Αναπροσαρμογές λόγω μη απάντησης

2.1.8.6. Αναπροσαρμογές σε εξωτερικά στοιχεία (επίπεδο, μεταβλητές που χρησιμοποιήθηκαν και πηγές)

2.1.8.7. Τελική διαχρονική στάθμιση

2.1.8.8. Τελική συγχρονική στάθμιση νοικοκυριού

Για το πρώτο κύμα της διαχρονικής συνιστώσας των EU-SILC παρέχονται οι ακόλουθες πληροφορίες για τα κράτη μέλη που εφαρμόζουν αντικαταστάσεις σε περιπτώσεις μη απάντησης των μονάδων.

2.1.9. Αντικαταστάσεις

2.1.9.1. Μέθοδος επιλογής των υποκατάστατων

2.1.9.2. Κύρια χαρακτηριστικά των υποκατάστατων μονάδων σε σύγκριση με τις αρχικές μονάδες, ανά περιφέρεια (NUTS 2) εάν είναι διαθέσιμα.

2.1.9.3. Κατανομή των υποκατάστατων μονάδων ανά καταγραφή της επαφής στη διεύθυνση (DB120), αποτέλεσμα ερωτηματολογίου νοικοκυριών (DB130) και αποδοχή συνέντευξης από νοικοκυριά (DB135) των αρχικών μονάδων.

2.2. Δειγματοληπτικά σφάλματα

Για τη συγχρονική συνιστώσα των EU-SILC και για κάθε κύμα της διαχρονικής συνιστώσας των EU-SILC παρέχονται οι ακόλουθες πληροφορίες:

- Ο μέσος και ο συνολικός αριθμός παρατηρήσεων (πριν και μετά την τεκμαρτή εκτίμηση) και τα τυπικά σφάλματα για τις ακόλουθες συνιστώσες του εισοδήματος:

>PIC FILE= "L_2004005EL.005101.TIF">

- Η μέση τιμή, ο συνολικός αριθμός παρατηρήσεων (πριν και μετά τις τεκμαρτές εκτιμήσεις) και τα τυπικά σφάλματα για το ισοδύναμο διαθέσιμο εισόδημα ανά φύλο, ηλικιακή ομάδα και μέγεθος νοικοκυριού:

>PIC FILE= "L_2004005EL.005102.TIF">

2.3. Μη δειγματοληπτικά σφάλματα

2.3.1. Δειγματοληπτικό πλαίσιο και σφάλματα κάλυψης

Για το πρώτο κύμα της διαχρονικής συνιστώσας των EU-SILC, παρέχονται οι πληροφορίες για το δειγματοληπτικό πλαίσιο και για τα σφάλματα κάλυψης όπως ορίζονται στο παράρτημα I σημείο 2.3.1 του παρόντος κανονισμού.

2.3.2. Σφάλματα μέτρησης και σφάλματα επεξεργασίας

Για κάθε κύμα της διαχρονικής συνιστώσας των EU-SILC, παρέχονται οι πληροφορίες για τα σφάλματα μέτρησης και για τα σφάλματα επεξεργασίας όπως ορίζονται στο παράρτημα IΙ σημείο 3.3.2 του παρόντος κανονισμού.

2.3.3. Σφάλματα μη απάντησης

2.3.3.1. Μέγεθος του δείγματος που επιτεύχθηκε

Για κάθε κύμα της διαχρονικής συνιστώσας των EU-SILC παρέχονται οι ακόλουθες πληροφορίες:

- αριθμός των νοικοκυριών για τα οποία έχει γίνει δεκτή συνέντευξη για τη βάση δεδομένων·

- αριθμός ατόμων από 16 ετών και άνω, αριθμός των ατόμων του δείγματος και αριθμός συγκατοίκων που αποτελούν μέλη των νοικοκυριών, η συνέντευξη των οποίων έχει γίνει αποδεκτή για τη βάση δεδομένων, και έχουν ολοκληρώσει προσωπική συνέντευξη.

2.3.3.2. Μη απάντηση μονάδων

Για το πρώτο κύμα της διαχρονικής συνιστώσας των EU-SILC παρέχονται οι ακόλουθες πληροφορίες:

- Ποσοστά μη απάντησης των νοικοκυριών (NRh), όπως ορίζονται στο παράρτημα IΙ σημείο 3.3.3.2 του παρόντος κανονισμού.

- Ποσοστά ατομικών μη απαντήσεων (NRp) όπως ορίζονται στο παράρτημα ΙI σημείο 3.3.3.2 του παρόντος κανονισμού.

- Συνολικά ποσοστά ατομικών μη απαντήσεων (*NRp) όπως ορίζονται στο παράρτημα IΙ σημείο 2.3.3.2 του παρόντος κανονισμού.

Οι ακόλουθες πληροφορίες παρέχονται για το δεύτερο και τα επόμενα κύματα της διαχρονικής συνιστώσας των EU-SILC:

- Ποσοστά απαντήσεων για τα νοικοκυριά

- ποσοστά απαντήσεων ανά κύμα

Ποσοστά των νοικοκυριών στα οποία πραγματοποιήθηκαν συνεντεύξεις με επιτυχία (DB135 = 1) τα οποία μεταφέρθηκαν στο κύμα t (από το κύμα t - 1) ή δημιουργήθηκαν πρόσφατα ή προστέθηκαν κατά τη διάρκεια του κύματος t, εκτός από εκείνα που βρίσκονται εκτός πεδίου (σύμφωνα με τους κανόνες παρακολούθησης) ή δεν υφίστανται.

- Διαχρονικό ποσοστό παρακολούθησης

Ποσοστό των νοικοκυριών τα οποία μεταφέρθηκαν στο κύμα t + 1 για παρακολούθηση μεταξύ των νοικοκυριών που μεταφέρθηκαν στο κύμα t + 1 από το κύμα t, εκτός από εκείνα που βρίσκονται εκτός πεδίου (σύμφωνα με τους κανόνες παρακολούθησης) ή δεν υφίστανται.

- Ποσοστό παρακολούθησης

Αριθμός των νοικοκυριών τα οποία μεταφέρθηκαν από το κύμα t στο κύμα t + 1 σε σύγκριση με τον αριθμό των νοικοκυριών που έγιναν δεκτά για παρακολούθηση στο κύμα t από το κύμα t - 1.

- Λόγος του μεγέθους του δείγματος που επιτεύχθηκε

Λόγος του αριθμού των νοικοκυριών που έγιναν δεκτά για τη βάση δεδομένων (DB135 = 1) στο κύμα t προς τον αριθμό των νοικοκυριών που έγιναν δεκτά για τη βάση δεδομένων (DB135 = 1) στο κύμα t - 1.

- Ποσοστά απαντήσεων ατόμων

- Ποσοστά απαντήσεων ανά κύμα

Ποσοστό των προσώπων του δείγματος με τα οποία πραγματοποιήθηκαν συνεντεύξεις με επιτυχία (RB250 = 11,12,13) μεταξύ των ατόμων που μεταφέρθηκαν στο κύμα t (από το κύμα t - 1) ή δημιουργήθηκαν πρόσφατα ή προστέθηκαν κατά τη διάρκεια του κύματος t, εκτός από τα πρόσωπα που βρίσκονται εκτός πεδίου (σύμφωνα με τους κανόνες παρακολούθησης).

Ποσοστό των συγκατοίκων που επιλέχθηκαν στο κύμα 1 και με τους οποίους πραγματοποιήθηκαν συνεντεύξεις με επιτυχία (RB = 11,12,13) μεταξύ αυτών που μεταφέρθηκαν στο κύμα t (από το κύμα t - 1).

- Διαχρονικό ποσοστό παρακολούθησης

Ποσοστό των ατόμων του δείγματος με τα οποία πραγματοποιήθηκαν συνεντεύξεις με επιτυχία (RB250 = 11,12,13) στο κύμα t μεταξύ όλων των προσώπων του δείγματος που επιλέχθηκαν, εκτός από τους αποθανόντες ή τα πρόσωπα που κρίθηκαν μη επιλέξιμα (εκτός πεδίου), κατανομή ανά αιτία μη απάντησης.

- Λόγος του μεγέθους του δείγματος που επιτεύχθηκε

Λόγος του αριθμού των προσωπικών συνεντεύξεων που ολοκληρώθηκαν (RB250 = 11,12,13) στο κύμα t προς τον αριθμό των προσωπικών συνεντεύξεων που ολοκληρώθηκαν στο κύμα t - 1.

Ο λόγος αυτός ορίζεται για τα πρόσωπα του δείγματος και για όλα τα πρόσωπα, περιλαμβανομένων των προσώπων που δεν περιλαμβάνονται στο δείγμα, ηλικίας από 16 ετών και άνω και για τους συγκατοίκους ηλικίας από 16 ετών και άνω που έχουν επιλεγεί στο πρώτο κύμα.

- Ποσοστό απαντήσεων για τα πρόσωπα που δεν ανήκουν στο δείγμα

Λόγος του αριθμού των ολοκληρωμένων προσωπικών συνεντεύξεων (RB250 = 11,12,13) προσώπων που δεν ανήκουν στο δείγμα ηλικίας από 16 ετών και άνω στο κύμα t προς όλα τα πρόσωπα που δεν ανήκουν στο δείγμα ηλικίας από 16 και άνω, τα οποία περιλαμβάνονται στα νοικοκυριά που έχουν γίνει δεκτά για τη βάση δεδομένων (DB135 = 1) στο κύμα t ή απαριθμούνται στις πιο πρόσφατες συνεντεύξεις νοικοκυριών για νοικοκυριά τα οποία μεταφέρθηκαν από το κύμα t - 1 στο κύμα t για παρακολούθηση, αλλά με τα οποία δεν μπόρεσε να πραγματοποιηθεί επιτυχώς συνέντευξη στο κύμα t.

2.3.3.3. Κατανομή των νοικοκυριών ανά κατάσταση νοικοκυριού (DB110), ανά μητρώο επαφών στη διεύθυνση (DB120), ανά αποτέλεσμα ερωτηματολογίου νοικοκυριού (DB130) και ανά αποδοχή συνέντευξης νοικοκυριού (DB135)

Για κάθε κύμα της διαχρονικής συνιστώσας των EU-SILC, παρέχεται η κατανομή των νοικοκυριών ανά κατάσταση νοικοκυριού, ανά μητρώο επαφών στη διεύθυνση, ανά αποτέλεσμα ερωτηματολογίου νοικοκυριού και ανά αποδοχή συνέντευξης νοικοκυριού.

2.3.3.4. Κατανομή των προσώπων ως προς την ιδιότητά τους ως μέλη των νοικοκυριών (RB110)

Για το δεύτερο και τα επόμενα κύματα της διαχρονικής συνιστώσας των EU-SILC, αναφέρεται η κατανομή των προσώπων ως προς την ιδιότητά τους ως μέλη των νοικοκυριών.

2.3.3.5. Μη απάντηση κατά στοιχείο

Για τις μεταβλητές εισοδήματος παρέχονται οι ακόλουθες πληροφορίες για κάθε κύμα της διαχρονικής συνιστώσας των EU-SILC:

- ποσοστά των νοικοκυριών (ανά συνιστώσες εισοδήματος που έχουν συλλεγεί ή συγκεντρωθεί σε επίπεδο νοικοκυριών)/προσώπων (ανά συνιστώσες εισοδήματος που έχουν συλλεγεί ή συγκεντρωθεί σε επίπεδο προσώπων) που έχουν εισπράξει ποσό για κάθε συνιστώσα εισοδήματος,

- ποσοστό ελλιπών τιμών για κάθε συνιστώσα εισοδήματος που έχει συλλεγεί ή συγκεντρωθεί σε επίπεδο νοικοκυριών/προσώπων,

- ποσοστό αποσπασματικών πληροφοριών για κάθε συνιστώσα εισοδήματος που έχει συλλεγεί ή συγκεντρωθεί σε επίπεδο νοικοκυριών/προσώπων.

2.4. Τρόπος συλλογής των στοιχείων

Για κάθε κύμα της διαχρονικής συνιστώσας των EU-SILC, αναφέρεται η κατανομή των μελών των νοικοκυριών ηλικίας από 16 ετών και άνω ανά "καθεστώς στοιχείων" (RB250) και ανά "τύπο συνέντευξης", για κάθε πρόσωπο του δείγματος, για τους συγκατοίκους και για το σύνολο (RB260).

2.5. Διαδικασία τεκμαρτής εκτίμησης

Για τη συγχρονική συνιστώσα των EU-SILC και για κάθε κύμα της διαχρονικής συνιστώσας των EU-SILC, αναφέρεται περιγραφή της διαδικασίας τεκμαρτής εκτίμησης που χρησιμοποιήθηκε για τη μη απάντηση κατά στοιχείο, εφόσον διαφέρει από τη μέθοδο της Eurostat, καθώς και οι τεκμαρτές μεταβλητές και το ποσοστό της τεκμαρτής εκτίμησης για το συνολικό αριθμό των παρατηρήσεων ανά μεταβλητή στόχο.

2.6. Τεκμαρτό μίσθωμα

Για τη συγχρονική συνισταμένη των EU-SILC και για κάθε κύμα της διαχρονικής συνισταμένης των EU-SILC, αναφέρεται περιγραφή της μεθόδου που χρησιμοποιήθηκε για τον υπολογισμό του τεκμαρτού μισθώματος, εφόσον είναι διαφορετική από τη μέθοδο της Eurostat.

2.7. Αυτοκίνητα εταιρείας

Για τη συγχρονική συνιστώσα των EU-SILC και για κάθε κύμα της διαχρονικής συνιστώσας των EU-SILC, αναφέρεται περιγραφή της μεθόδου που χρησιμοποιήθηκε για την τεκμαρτή εκτίμηση της ιδιωτικής χρήσης "αυτοκινήτου εταιρείας".

3. ΣΥΓΚΡΙΣΙΜΟΤΗΤΑ

3.1. Βασικές έννοιες και ορισμοί

Για το πρώτο κύμα της διαχρονικής συνιστώσας των EU-SILC, παρέχονται οι πληροφορίες για βασικές έννοιες και ορισμούς (που περιγράφονται στο παράρτημα IΙ σημείο 3.1 του παρόντος κανονισμού), οι διαφορές μεταξύ των εθνικών ορισμών και των κανονικών ορισμών των EU-SILC καθώς και εκτίμηση, εάν υπάρχει, των συνεπειών των εν λόγω διαφορών.

Για το πρώτο και τα ακόλουθα κύματα, αναφέρονται τυχόν αλλαγές σε βασικές έννοιες και ορισμούς από το πρώτο κύμα.

3.2. Συνιστώσες εισοδήματος

3.2.1. Οι διαφορές μεταξύ των εθνικών ορισμών και των τυποποιημένων ορισμών των EU-SILC καθώς και εκτίμηση, εάν υπάρχει, των συνεπειών των εν λόγω διαφορών

Για το πρώτο κύμα της διαχρονικής συνιστώσας των EU-SILC παρέχονται πληροφορίες σχετικά με τις συνιστώσες εισοδήματος, όπως περιγράφονται στο παράρτημα IΙ σημείο 3.2.1 του παρόντος κανονισμού (εκτός από τις "ακαθάριστες μηνιαίες αποδοχές μισθωτών").

Για το δεύτερο και τα ακόλουθα κύματα, αναφέρονται τυχόν αλλαγές στον ορισμό των συνιστωσών εισοδήματος από το πρώτο κύμα.

3.2.2. Η πηγή ή η διαδικασία που χρησιμοποιήθηκε για τη συλλογή των μεταβλητών εισοδήματος

Για το πρώτο κύμα της διαχρονικής συνιστώσας των EU-SILC, αναφέρεται η πηγή ή η διαδικασία που χρησιμοποιήθηκε για τη συλλογή των μεταβλητών εισοδήματος.

Για το δεύτερο και τα ακόλουθα κύματα, αναφέρονται τυχόν αλλαγές στην πηγή ή τη διαδικασία που χρησιμοποιήθηκε για τη συλλογή των μεταβλητών εισοδήματος.

3.2.3. Η μορφή με την οποία συγκεντρώθηκαν οι μεταβλητές εισοδήματος σε επίπεδο συνιστωσών

Για το πρώτο κύμα της διαχρονικής συνιστώσας των EU-SILC, αναφέρεται η μορφή με την οποία συγκεντρώθηκαν οι μεταβλητές εισοδήματος σε επίπεδο συνιστωσών (π.χ. ακαθάριστο, άνευ φόρων εισοδήματος στην πηγή και άνευ εισφορών κοινωνικής ασφάλισης, άνευ φόρου εισοδήματος στην πηγή, άνευ εισφορών κοινωνικής ασφάλισης).

Για το δεύτερο και τα επόμενα κύματα, αναφέρονται τυχόν αλλαγές στη μορφή με την οποία συγκεντρώθηκαν οι μεταβλητές εισοδήματος σε επίπεδο συνιστωσών.

3.2.4. Η μέθοδος που χρησιμοποιήθηκε για τη συγκέντρωση των μεταβλητών-στόχων εισοδήματος στην απαιτούμενη μορφή (δηλαδή ως ακαθάριστες τιμές)

Για το πρώτο κύμα της διαχρονικής συνιστώσας των EU-SILC, αναφέρεται η μέθοδος που χρησιμοποιήθηκε για τη συλλογή των μεταβλητών-στόχων εισοδήματος στην απαιτούμενη μορφή (δηλαδή ως ακαθάριστες τιμές).

Για το δεύτερο και τα επόμενα κύματα, αναφέρονται τυχόν αλλαγές στην πηγή στη διαδικασία που χρησιμοποιήθηκε για τη συλλογή των μεταβλητών εισοδήματος.

3.3. Κανόνες παρακολούθησης

Για τη διαχρονική μεταβλητή των EU-SILC, αναφέρονται οι διαφορές μεταξύ των εθνικών κανόνων παρακολούθησης και των κανόνων παρακολούθησης των EU-SILC.

4. ΣΥΝΟΧΗ

4.1. Σύγκριση με μεταβλητές-στόχους των εξωτερικών πηγών εισοδήματος και του αριθμού των ατόμων που εισπράττουν εισόδημα από κάθε "συνιστώσα εισοδήματος"

Για κάθε κύμα της διαχρονικής συνιστώσας των EU-SILC παρέχεται σύγκριση με εξωτερικές πηγές των μεταβλητών-στόχων εισοδήματος και του αριθμού των προσώπων που εισπράττουν εισόδημα από κάθε "συνιστώσα εισοδήματος", εφόσον τα σχετικά κράτη μέλη θεωρούν επαρκώς αξιόπιστα τέτοια εξωτερικά στοιχεία.

ΠΑΡΑΡΤΗΜΑ IV

Το περιεχόμενο της συγκριτικής ενδιάμεσης και τελικής έκθεσης ποιότητας που εκπονεί η Επιτροπή (Eurostat)

Συγκριτική ενδιάμεση έκθεση ποιότητας

Βάσει των ενδιάμεσων εκθέσεων ποιότητας που θα υποβάλουν τα κράτη μέλη, η Επιτροπή (Eurostat) θα εκπονήσει συγκριτική ενδιάμεση έκθεση ποιότητας η οποία θα περιλαμβάνει τα ακόλουθα κριτήρια ποιότητας:

1. Ακρίβεια

1.1. Σχεδιασμός του δείγματος

1.2. Δειγματοληπτικά σφάλματα

1.2.1. Η κατ' εκτίμηση αξία, ο συντελεστής διακύμανσης, το διάστημα εμπιστοσύνης 95 % και το ουσιαστικό μέγεθος δείγματος για τους κοινούς συγχρονικούς δείκτες της ΕΕ βάσει της συγχρονικής συνιστώσας των ΕΕ- SILC, για το ισοδύναμο διαθέσιμο εισοδήματος και για τη μη διορθωμένη διαφορά στις αμοιβές μεταξύ των φύλων (κατά περίπτωση).

1.3. Μη δειγματοληπτικά σφάλματα

1.4. Τρόπος συλλογής των στοιχείων

1.5. Διάρκεια των συνεντεύξεων

2. Συγκρισιμότητα

2.1. Βασικές έννοιες και ορισμοί

2.2. Συνιστώσες εισοδήματος

3. Συνοχή

ΣΥΓΚΡΙΤΙΚΗ ΤΕΛΙΚΗ ΕΚΘΕΣΗ ΠΟΙΟΤΗΤΑΣ

Βάσει των τελικών εκθέσεων ποιότητας που θα υποβάλουν τα κράτη μέλη, η Επιτροπή (Eurostat), θα εκπονήσει συγκριτική τελική έκθεση ποιότητας η οποία θα περιλαμβάνει τα ακόλουθα κριτήρια ποιότητας:

1. Καταλληλότητα

- περιγραφή και ταξινόμηση των χρηστών

- περιγραφή της ποικιλίας των αναγκών των χρηστών (ανά κατηγορία χρηστών)

2. Ακρίβεια

2.1. Σχεδιασμός του δείγματος

2.2. Δειγματοληπτικά σφάλματα

Για τη συγχρονική συνιστώσα των ΕΕ- SILC και για κάθε κύμα της διαχρονικής συνιστώσας των ΕΕ- SILC παρέχονται οι ακόλουθες πληροφορίες:

- ο μέσος όρος, ο συνολικός αριθμός παρατηρήσεων (πριν και μετά την τεκμαρτή εκτίμηση), ο συντελεστής διακύμανσης και το διάστημα εμπιστοσύνης 95 % για τις συνιστώσες εισοδήματος,

- ο μέσος όρος, ο συνολικός αριθμός παρατηρήσεων (πριν και μετά την τεκμαρτή εκτίμηση), ο συντελεστής διακύμανσης και το διάστημα εμπιστοσύνης 95 % για το ισοδύναμο διαθέσιμο εισοδήματος κατανεμημένο ανά φύλο, ηλικιακή ομάδα και μέγεθος νοικοκυριού.

2.3. Μη δειγματοληπτικά σφάλματα

2.4. Τρόπος συλλογής των στοιχείων

2.5. Διαδικασία τεκμαρτής εκτίμησης

2.6. Τεκμαρτό ενοίκιο

2.7. Αυτοκίνητα εταιρείας

3. Επικαιρότητα και ακρίβεια

- μέση επικαιρότητα των στοιχείων,

- συχνότητα και πρόσφατος χαρακτήρας των στοιχείων κατά μέσον όρο,

- ποσοστό δημοσίευσης καθυστερημένων στοιχείων, βάσει των προγραμματισμένων ημερομηνιών δημοσίευσης που προβλέπονται στον κανονισμό πλαίσιο των ΕΕ- SILC,

- μέση καθυστέρηση των στοιχείων που δεν υποβάλλονται εγκαίρως (σε εβδομάδες),

- λόγοι για την καθυστέρηση στην υποβολή των στοιχείων.

4. Προσβασιμότητα και σαφήνεια

- περιγραφή των όρων για την πρόσβαση στα στοιχεία (μέσα ενημέρωσης, υποστήριξη, όροι διάθεσης στην αγορά, περιορισμοί, εμπιστευτικότητα, κ.λπ.),

- περιγραφή των όρων για τη δημοσίευση των στοιχείων.

5. Συγκρισιμότητα

5.1. Βασικές έννοιες και ορισμοί

5.2. Συνιστώσες εισοδήματος

5.3. Κανόνες παρακολούθησης

6. Συνοχή